ՏԵՂԵԿԱՆՔ-ՀԻՄՆԱՎՈՐՈՒՄ

« ՄԵՂՐԻ ՀԱՄԱՅՆՔԻ ԱԳԱՐԱԿ ՔԱՂԱՔԻ ՎԱՐՉԱԿԱՆ ՇԵՆՔԻ ՎԵՐԱՆՈՐՈԳՄԱՆ ԾՐԱԳՐԻ ԱՐԺԵՔԻ ՀԱՄԱՖԻՆԱՆՍԱՎՈՐՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Սույն որոշման ընդունումը պայմանավորված է Եվրոպայի խորհրդի կողմից ֆինանսավորվող «Մեղրի համայնքի Ագարակ քաղաքի վարչական շենքի վերանորոգում» ծրագրի իրագործման անհրաժեշտությամբ: Ծրագրի իրագործման համար պարտադիր պայման է համարվում համայնքի կողմից ծրագրի ընդհանուր արժեքի առնվազն 10%-ի չափով կատարվող համաներդրման առկայությունը:

Ծրագրով նախատեսվում է վերանորոգել Մեղրի համայնքի՝ Ագարակ քաղաքում գտնվող վարչական շենքը, կահավորել և վերազինել այն անհրաժեշտ կահույքով և սարքավորումներով: Մեղրի համայնքի խոշորոցումից հետո /սկսած 2019թ. սեպտեմբերից/ համայնքային խնդիրների, ծրագրերի քննարկումները և հանրային լսումներն անց են կացվում միայն Մեղրի քաղաքում գտնվող համայնքապետարանի վարչական շենքում, որտեղ առկա տեղերը բավարար չեն /30 տեղ/ ընդգրկուն և մեծամասշտաբ քննարկումների, նիստերի անցկացման համար: Բացի այդ՝ հեռավորությամբ պայմանավորված /10կմ/ դժվարություններ են առաջանում Ագարակ քաղաքի բնակիչների համար, որոնք ցանկություն ունեն ակտիվություն ցուցաբերել և մասնակցել իրենց բնակավայրին վերաբերող որոշումների կայացման գործընթացին:

Ծրագիրը նպատակ ունի խթանել Մեղրի համայնքի Ագարակ քաղաքում և հարակից գյուղերում քաղաքացիների ներգրավմանը տեղական մակարդակում որոշումների կայացման գործընթացում և նպաստել բաց գործելակերպի, թափանցիկության և հաշվետվողականության ամրապնդմանը:

Սույն որոշման նախագծի ընդունումը Մեղրի համայնքի 2020 թվականի բյուջեում էական փոփոխություն չի առաջացնի:

ՀԱՄԱՅՆՔԻ ՂԵԿԱՎԱՐ՝ Մ. ԶԱՔԱՐՅԱՆ